Rowers beroof Atterbury-winkelsentrum, glo vasgekeerDie Twitter-gebruiker @JacolNZAR het die foto opgelaai. Volgens EWN het die rooftog by die Nike winkel plaasgevind. Die rowers het glo op die vlug geslaan en Menlyn inkopiesentrum binnegestorm. Van die verdagtes is glo nog in die inkopiesentrum. Die vier mans het na bewering polisielede van hulle wapens beroof naby Atterbury Value Mart voor hulle die rooftog uitgevoer het en na Menlyn inkopiesentrum gevlug het. Volgens verskeie berigte op sosiale netwerke is Menlyn ontruim en is daar ŉ sterk polisie teenwoordigheid in die gebied. Die polisie het glo reeds van die verdagtes in hegtenis geneem.